আব্দুল আজিজ মির্জা
আব্দুল আজিজ মির্জা (জন্মঃ ১৯৪৩) পাকিস্তান নৌবাহিনীর একজন উর্ধ্বতন অ্যাডমিরাল ছিলেন। তিনি ১৯৯৯ সালের ২ অক্টোবর থেকে ২০০২ সালের ২ অক্টোবর পর্যন্ত পাকিস্তান নৌবাহিনীর শীর্ষ পদধারী ব্যক্তি অর্থাৎ পাকিস্তান নৌবাহিনী প্রধান ছিলেন। তার আগের নৌপ্রধান অ্যাডমিরাল ফসিহ বোখারি পদত্যাগ করলে মির্জা নৌপ্রধানের দায়িত্ব পান; আজিজ মির্জা নৌপ্রধান থাকা কালে পাকিস্তানে নিজেদের তৈরি একটি ডুবোজাহাজ নৌবাহিনীতে ব্যবহারের জন্য যুক্ত হয়েছিলো। মির্জা নৌবাহিনী থেকে অবসর গ্রহণ করেন ২০০২ সালে এবং সঙ্গে সঙ্গেই তিনি সৌদি আরবে পাকিস্তানের রাষ্ট্রদূত হিসেবে নিযুক্ত হন, ২০০৫ পর্যন্ত তিনি কূটনৈতিক দায়িত্বে ছিলেন।